হঠাৎ বাতিল প্রধানমন্ত্রীর জম্মু-কাশ্মীর সফর, বন্দে-ভারত উদ্বোধন বিশ বাঁও জলে

ওয়েবডেস্ক: প্রধানমন্ত্রীর নরেন্দ্র মোদির (Pm Narendra Modi) জম্মু-কাশ্মীর (Jammu-Kashmir) সফর বাতিল হয়ে গেল। আগামী ১৯ এপ্রিল (19 April) প্রধানমন্ত্রীর হাত ধরে কাশ্মীরে প্রথম বন্দে ভারত (Vande Bharat) উদ্বোধনের কথা ছিল। কিন্তু পিছিয়ে গেল দিন। হঠাৎ করে প্রধানমন্ত্রীর এই সফর বাতিল করা হয়েছে বলে জানা গেছে।

মঙ্গলবার রেলের এক উচ্চাধিকারিক জানান, ১৯ এপ্রিল প্রধানমন্ত্রীর কাশ্মীরে প্রথম বন্দে ভারত উদ্বোধনের কথা ছিল। জম্মু-কাশ্মীরের কাটরা থেকে শ্রীনগর পর্যন্ত যাবে এই বন্দেভারত। কিন্তু সেই অনুষ্ঠান বাতিল করা হয়েছে। সূত্রের খবর, কবে ফের এই ট্রেন উদ্বোধন হবে তা এখনও স্পষ্ট নয়। প্রধানমন্ত্রীর এই সফর কেন হঠাৎ বাতিল হল তার কারণ অজানা।

১৯ এপ্রিল বন্দে ভারত উদ্বোধনের অপেক্ষায় ছিল কাশ্মীরবাসী। সেইসঙ্গে অপেক্ষায় ছিল উধমপুর-শ্রীনগর-বারামুল্লা রেল লিঙ্ক (ইউএসবিআরএল) ৷ কিন্তু হঠাৎ করেই সব থমকে গেল।

আরও পড়ুন: প্রিয়াঙ্কার স্বামীও কি এবার রাজনীতিতে? কী বললেন সোনিয়ার জামাই?

এই বন্দে ভারত উদ্বোধনের আগে মন ড্রিল ও ট্রায়াল রান সম্পূর্ণ হয়। তার পরেই মেলে গ্রিন সিগন্যাল।

প্রধানমন্ত্রীর কর্মসূচিতে উধমপুরে নেমে আকাশপথে চেনাব রেলওয়ে ব্রিজে যাওয়ার কথা ছিল ৷ চলতি বছরের জানুয়ারিতে রেলওয়ে সেফটি কমিশনার (সিআরএস) ট্রেন চলাচলে শর্তসাপেক্ষ ছাড়পত্র দিয়েছিলেন ৷ রেলওয়ে নিরাপত্তা কমিশন (CRS) কাটরা এবং শ্রীনগরের মধ্যে ট্রেনটি চালানোর জন্য সবুজ সংকেত দিয়েছে ৷

তার পরে এই প্রথম কাশ্মীরে বন্দে ভারত উদ্বোধনের কথা ছিল। যেটি কাটরা থেকে সরাসরি একটি ট্রেন শ্রীনগরে পৌঁছবে ৷ বন্দে ভারত এক্সপ্রেস কাটরা রেলওয়ে স্টেশনে রাখা হয়েছে।

দেখুন অন্য খবর-